पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के कौआखोह ग्राम स्थित रजवार मोड़ के समीप मंगलवार की दाेपहर मेदिनीनगर की ओर से आ रहा लोहा का आई बीम (गार्डर) लदा अनियंत्रित ट्रेलर एनएल 01एडी 5615 एनएच 98 से गुजर रही बाइक को रौंदते हुए गणेशी यादव के खाली पक्के मकान में घुस गया। इस दुर्घटना में ट्रेलर का चालक, खलासी सहित बाइक चालक धर्मेंद्र भुईंया 23 वर्ष की घटनास्थल पर ही मौत हो गई। जबकि उसी बाइक पर सवार धनंजय भुइयां तथा उसकी पत्नी जयंती देवी गंभीर रूप से घायल हो गए।
तीनों नौडीहा बाजार थाना के तुर्काडीह गांव के रहने वाले हैं। दोनों घायलों काे सामुदायिक स्वास्थ्य केंद्र में प्रारंभिक इलाज कराने के बाद बेहतर इलाज के लिए एमएमसीएच मेदिनीनगर रेफर कर दिया गया है। धनंजय भुइयां औरंगाबाद जिला के परता गांव स्थित अपनी ससुराल से पत्नी को साथ लेकर धर्मेंद्र भुइयां की बाइक से अपने घर जा रहा था। हादसा इतना जोरदार था कि ट्रेलर में लोड भारी भरकम आईबीम चालक और सह चालक के केबिन में घुस गया। इससे दाेनाें की मौके पर ही मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn